Norda blankvizaĝa strigo

Norda blankvizaĝa strigo, (Ptilopsis leucotis, laŭ kio ankaŭ Blankorela strigo) estas specio de strigo en la familio Strigedoj. La Suda blankvizaĝa strigo (P. granti) estis iam inkludita en tiu ĉi specio kaj ambaŭ estis konataj kiel Blankvizaĝa strigo.

Distribuado
Ĝi troviĝas en larĝa zono tra Afriko inter Saharo kaj Ekvatoro. Ĝi troviĝas en Benino, Burkino, Kameruno, Centr-Afrika Respubliko, Ĉado, Respubliko Kongo, Eburbordo, Ĝibutio, Eritreo, Etiopio, Gambio, Ganao, Gvineo, Gvineo-Bisaŭa, Kenjo, Liberio, Malio, Maŭritanio, Niĝero, Niĝerio, Senegalo, Siera-Leono, Somalio, Sudano, Togolando kaj Ugando.

Aspekto
Temas pri grizblanka strigo, pli griza dorse, kaj pli blanka en malsupraj partoj kun larĝaj vertikalaj helgrizaj tufoj de nigraj aksoj. La fingroj estas flavaj kaj plumkovritaj. Ankaŭ la frunto estas griza kaj la plej rimarkinda trajto estas la vizaĝa disko, tre blanka kun ruĝaj okuloj kaj flankaj tre markataj nograj bordoj kaj harecaj plumtufoj el la okuloj super la eburkolora beko.

Lukto-fluga reago
Tiu ĉi strigo havas sufiĉe rimarkindan defendomekanismon. Kiam ĝi alfrontas similan grandan predanton (kiel alia strigo iomete pli granda ol ĝi), la birdo etendas siajn flugilojn por ŝajni pli granda. Kiam ĝi alfrontas ion multe pli grandan ol si mem (kiel aglo), ĝi tiras siajn plumojn internen, plilongigas sian korpon kaj mallarĝigas siajn okulojn al maldikaj fendoj. Oni supozas, ke ĝi uzas tiun ĉi kapablon por kamufli sin,Ĉe "Habits" de Norda blankvizaĝa strigo en Owls of the World de Claus König kaj Friedhelm Weick (2008). p. 315."White faced Scops owl" el la retejo de la Bestoĝardeno de Bronkso. kaj ĝi kunhavas la kapablon kun parencoj kiel la Afrika malgranda orelstrigo.Newman's Birds of Southern Africa de Kenneth Newman (2002), p. 238.

Multaj malsamaj specoj de strigoj havas iom da kapablo adopti "kaŝiĝan pozon", ankaŭ konatan per la germana vorto Tarnstellung,North American Owls: Biology and Natural History de Paul A. Johnsgard (1988), p. 63 en kiu ili premas kaj maldikigas sian korpon por aspekti kiel rompita arbobranĉo, kaj kelkaj specoj ankaŭ povas mallarĝigi siajn okulojn al fendoj kaj faldi flugilon flanken trans sian bruston en Drakulo-simila maniero por kaŝi la pli helkolorajn plumojn sur siaj subaj partoj.Owls de Cynthia Berger (2005), p. 42-43. Tia konduto estis dokumentita ankaŭ ĉe orientaj turstrigoj en natura medio reagante al minacoj.YouTube video Wild Transformer Owls - New and Natural! orientaj kriĉostrigoj

En popola kulturo
Membro de ĉi tiu specio nomita "Popo-ĉan" estis la temo de japana televida programo, dum kiu la kaŝema pozo de la specio estis montrita.youtube video Popo-chan for the full segment, or the edited version Transformer Owl. Alirita la 20an de Aprilo 2012.Popo-ĉan en parko nomita Kakegawa Kachoen kun japanlingva retejo here, kaj anglalimgva traduko per here (anglalingva retejo kiu mencias "Popo the White-faced Scops Owl" here sed ne identigas la precizan specion). En  "Here are the highlights" aperas "famous in Japan in the mimicry Owl Giant African Scops de Popo Chan", kaj "Giant African Scops" kondukas al Ptilopsis leucotis.

Referencoj

Bibliografio
 Barlow, Wacher kaj Disley, Birds of The Gambia, ISBN 1-873403-32-1
 Sinclair, Ian & Ryan, Peter (2003) Birds of Africa south of the Sahara, Struik, Cape Town.

Eksteraj ligiloj

 Norda blankvizaĝa strigo - Speciteksto en The Atlas of Southern African Birds.

Kategorio:Strigoformaj
Kategorio:Birdoj de Afriko